[{"text_idx": "#000001", "text": "Multaj komercaj reklamoj avertas pri la neceso trinki akvon. Kelkaj diras ke oni devas trinki du litrojn da akvo en la tago. En la nuntempo ankau\u0306 kelkaj dietistoj rekomendas la trinkadon de sufic\u0302e da akvo. La kvanto de c\u0302iutaga trinkenda akvo varias, inter kelkaj aliaj aferoj, lau\u0306 la dieto kiun ni mem sekvas. Se oni sekvas dieton ric\u0302a je saturitaj grasoj, troaj bestodevenaj proteinoj, saloj, toksinoj, nia korpo bezonos pli da akvo por helpi forigi c\u0302i tiujn substancojn. Tamen, en ekvilibrita dieto ric\u0302a je mineraloj, abunda je legomoj, kremoj, supoj kaj ia infuzaj\u0302o, oni ne bezonos trinki tiom da akvo."}, {"text_idx": "#000002", "text": "La akvo estas nepra por la bona funkciado de nia organismo. Ni estas formitaj precipe el akvo, kaj de g\u0302i dependas la plejmulto el la h\u0302emiaj reakcioj kaj funkcioj de nia korpo. Malgrau\u0306 c\u0302io c\u0302i la plej grava funkcio estos kiel vehiklo de la mineraloj tra nia organismo. Por c\u0302i tiu celo, g\u0302i devos esti el malpeza mineralig\u0302o. Akvo saturita je mineraloj ne povos agi kiel vehiklo de niaj propraj mineraloj."}, {"text_idx": "#000004", "text": "Matenmang\u0302o. Ideala por rompi la tutnoktan fastadon, ekigi la tagon per likvaj\u0302o. G\u0302i povas esti infuzaj\u0302o, teo au\u0306 misosupo.Fizika ekzercado. Lau\u0306 la grado je fizika aktivado kiun ni faras, ni devas redoni la foruzitan akvon, por eviti nian dehidratig\u0302on. Estos bona momento por trinki akvon, au\u0306 alian remineraligan likvaj\u0302on.G\u0302enerale c\u0302iam estos pli bone trinki akvon inter horoj. Neniam dum la mang\u0302oj, c\u0302ar g\u0302i diluas la stomakajn sukojn kaj malfaciligas la digestadon.Dum la mang\u0302o, la akvo kiun ni trinkos, devos esti lau\u0306 formo de supoj, kremoj kaj legomoj.Kompreneble, c\u0302iam trinki bonkvalitan akvon, kaj eviti akvon kun kloro. La akvo estas grava, sed c\u0302iam lau\u0306 g\u0302usta mezuro."}, {"text_idx": "#000005", "text": "Troigado multe laborigus niajn renojn, kau\u0306zante ilian malfortig\u0302on. La renoj estas nepraj por la bona funkciado de nia organismo. Ili filtras la toksinojn en nia korpo, ekvilibrigas la salon en nia sango kaj entreprenas hormonajn funkciojn. Pro tio la troa uzado de akvo kun la celo elimini toksinojn povas okazigi la malon, malfortigante nian filtrilon, t.e. niajn renojn."}, {"text_idx": "#000006", "text": "Por elimini la toksinojn, plej bone estos ne enkorpigi ilin, kaj sekvi sanan kaj naturan nutradon, per biologiaj produktoj, kaj malalta enhavo de saturitaj grasoj. Aliflanke, la mineraloj de nia dieto ne devas esti prenataj el la akvo, ni povas preni ilin el nutraj\u0302oj mineraligitaj kiel la mara salo, la algoj kaj la legomoj."}]